Аԥсны Жәлар Реизара

Аԥсны Жәлар Реизара - Апарламент - ихадоу Аԥсны Аҳәынҭқарратә азакәанԥҵаратә усбарҭоуп. Аԥсны Жәлар Реизара – Апарламент хәышықәса аҿҳәара рыҭаны иалху 35-ҩык адепутатцәа рыла ишьақәгылоуп.

Аԥсны Жәлар Реизара – Апарламент адепутатс дыҟоуп Аԥсны Аҳәынҭқарра Аконституциеи «Аԥсны Жәлар Реизара – Апарламент адепутатцәа ралхразы» Аконституциатә закәани инарықәыршәаны, Аԥсны Жәлар Реизара – Апарламент аҟны Аԥсны Аҳәынҭқарра Аконституциеи «Аԥсны Жәлар Реизара – Апарламент адепутат истатус азы» Аԥсны Аҳәынҭқарра Азакәани иазԥхьагәарҭо азакәанԥҵаратәии егьырҭ азинмчқәеи рынагӡаразы азинмчы змоу ажәлар рхаҭарнак.

 Афункциақәа 
Аԥсны Жәлар Реизара – Апарламент:

1) иаднакылоит Аконституциеи Аԥсны Аҳәынҭқарра азакәанқәеи;

2) иаднакылоит административ-дгьылҵакыратә ԥсахрақәа ирызку аӡбамҭақәа;

3) иазыӡырҩуеит атәылаҿы ҭагылазаашьас иҟоуи, аҳәынҭқарра аҩныҵҟатәи, адәныҟатәи аполитика ахырхарҭа хадақәеи, урҭ рымҩаԥгареи ирызку Аԥсны Ахада инашьҭымҭақәа;

4) иахәаԥшуеит егьышьақәнарӷәӷәоит аҳәынҭқарра абиуџьет, уи анагӡарагьы хылаԥшра азнауеит;

5) иаднакылоит ашьауӷатә, ашьауӷа-усеилыргаратә, амҩақәҵаратә-џьатә, атәылауаҩратә, атәылауаҩра-усеилыргаратә, абжьаҟазаратәи даҽа закәанԥҵараки, аӡбареиҿкаареи апрокуратуреи ирызку азҵаарақәа;

6) имҩаԥнагоит Аконституциеи Аԥсны азакәанқәеи реилыркаара;

7) ишьақәнаргылоит Аԥсны Аҳәынҭқарра аҳамҭақәеи, аҳаҭыртә, арратә хьӡалкаақәеи;

8) ишьақәнарӷәӷәоит, ишыԥнарго рыланаҳәоит Аԥсны аҳәынҭқаррабжьаратә еиқәшаҳаҭрақәа;

9) иалнахуеит Аԥсны Жәлар Реизара – Апарламент Аиҳаби уи ихаҭыԥуааи;

10) амаҵура ианаҭоит, рхы иақәиҭнатәуеит, азакәан инақәыршәаны Аԥсны Ахада иқәиргыло;

-  Аԥсны Аҳәынҭқарра Амилаҭтә банк Ахантәаҩы;

- Аԥсны Аҳәынҭқарра аӡбаҩцәа;

- Аԥсны Аҳәынҭқарра Апрокурор хадеи ихаҭыԥуааи;

- Аԥсны Аҳәынҭқарра Аконтрольтә палата Ахантәаҩы, уи ихаҭыԥуаҩ;

11) рмаҵура ианаҭоит, рхы иақәиҭнатәуеит Аԥсны Аҳәынҭқарра Аконтрольтә палата аудиторцәа хҩык;

12) иаднакылоит Аԥсны Аҳәынҭқарра Аминистрцәа реилазаара хазы игоу иалахәцәа рыгәрамгара рылаҳәара иазку аӡбамҭа;

13) Аԥсны Ахада ахара иднаҵоит уи имаҵура нижьразы;

14) ирыланаҳәоит амнистиа;

15) иаӡбоит аибашьра рылаҳәареи аинышәара рыбжьаҵареи ирызку азҵаатәқәа;

16) иаӡбоит Аԥсны Жәлар Реизара – Апарламент адепутатцәа рыламкьысра азҵаатәқәа;

17) иаӡбоит иҷыдоу аҭагылазаашьеи аибашьратә ҭагылазаашьеи ралагалара ахьынӡазинрку;

18) инанагӡоит Аконституциеи Аԥсны азакәанқәеи иирыднаҵо егьырҭ азинмчқәа.

 Аԥсны Жәлар Реизара-Апарламент Аилакқәа 
Аԥсны Жәлар Реизара – Апарламент иамоуп есқьынагьтәи абарҭ Аилакқәа ааба:

– Аҳәынҭқарра-зинтә политиказы аилак;

– Абиуџьети, акредиттә еиҿкаарақәеи, ашәахтәқәеи афинансқәеи рзы аилак;

– Аекономикатә политикеи ареформақәеи рзы аилак;

– Атәылахьчареи амилаҭтә шәарҭадареи рзы аилак;

– Асоциалтә политикеи, аџьеи, агәабзиарахьчареи, адемографиеи, аибашьра аветеранцәеи аинвалидцәеи русқәа рзы аилак;

– Аҵареи, аҭҵаарадырреи, абызшәатә политикеи, амассатә информациа ахархәагақәа русуреи рзы аилак;

– Акультуреи, аҿари аспорти русқәеи рзы аилак;

– Жәларабжьаратәи апарламентбжьаратәи аимадарақәеи аџьынџьуаа рымадареи рзы аилак;

– Аграртә политикеи, аԥсабаратә лшарақәеи, аекологиеи рзы аилак.

 Аԥсны Жәлар Реизара аиҳабцәа 
1) Џьынџьал Сократ Рач-иԥа — I - II-тәи ааԥхьара (1994-2002 шш.)

2) Ашәба Нугзар Нури-иԥа — III - IV-тәи ааԥхьара (2002-2012 шш.)

3) Бганба Валери Рамшьыхә -иԥа — V-тәи ааԥхьара (2012-2017 шш.)

4) Кәарҷиа Валери Еремеи-иԥа — VI-тәи ааԥхьара (2017-2022 шш.)

5) Ашәба Лаша Нугзар-иԥа – VII -тәи ааԥхьара (2022 ш.)

 IV-тәи ааԥхьара Аԥсны Аҳәынҭқарра Апарламента адепутатцәа руак 
#  Алхратә округ  Адепутат  Affiliation  Notes1Аҟәа Ҭалих Ҳәатышь2Аҟәа Сенер Гогәуа3Аҟәа Рита Лолуа4Аҟәа Баҭал Кобахиа5Аҟәа Лев Шамба6Аҟәа Ирина АгрбаАиҳабы ихаҭыԥуаҩ7Аҟәа Павел Лешьук8ПиҵундаРоман Бениа9Бзыԥ Валерии Бганба10Гагра Амра Агрба11Гагра Валерии Кондаков12Цандрыԥшь Валерии Маиромиан13OtkhuraГаррик Саманба14Дәрыԥшь Гәрам Гәмба15Лыхны Михаил Сангәлиа16Гәдоуҭа Владимир Начач17АацыВиачеслав ЦыгәбаАиҳабы ихаҭыԥуаҩ18Афон ҾыцВиталии Смыр19Йашыра Лев Аҩыӡба20Гәымсҭа Альберт ОвсепианАиҳабы ихаҭыԥуаҩ21Баслаҭа Валерии Кәарҷиа22PshapСергеи Матосиан23MacharaВиктор Висилиов24Дранда Адгәр Харазиа25BeslakhubaИурии Зыхәба26Ҷлоу Заур Адлеиба27Кәтол Нугзар АшәбаАиҳабы 28АҭараҬемыр Кәыҵниа29Очамчыра Беслан Џьопуа30Тҟәарчал Даур Аршба31Тҟәарчал Алеқсандр Ченгелиа32УақәымЕмма ГамсаниаElected in by-election after the death of Омар Кәарҷиа33ҶубурхьынџьИурии Кереселидзе34Гал Виачеслав Ҩардан35ShashikvarБежан Убириа

 Абара